**Functional based ประเด็นที่ 6 : Good Governance**

**หัวข้อ : จังหวัดสุราษฏร์ธานีมีการขับเคลื่อนการดำเนินงานอาหารปลอดภัยที่มีประสิทธิภาพ**

 **- ตลาดนัด น่าซื้อ (Healthy Market) จำนวน 1 แห่ง**

 **- อาหารริมบาทวิถี (Street Food Good Health) จำนวน 1 แห่ง**

**เป้าหมาย :** สถานประกอบการปรับปรุงผ่านเกณฑ์มาตรฐาน จำนวน 2 แห่ง

 1 ) ตลาดนัด น่าซื้อ ( Healthy Market ) จำนวน 1 แห่ง ได้แก่

ตลาดนัดซอย 2 ตำบลขุนทะเล อำเภอเมือง สุราษฏร์ธานี
 2 ) อาหารริมบาทวิถี ( Street Food Good Health ) จำนวน 1 แห่ง ได้แก่

วิสาหกิจชุมชนตลาดไนท์พลาซ่า นาสาร ตำบลนาสาร อำเภอบ้านนาสาร จังหวัดสุราษฏร์ธานี

**1. ตลาดนัด น่าซื้อ ( Healthy Market )**

**1.1. สถานการณ์และวิเคราะห์สภาพปัญหา**

 ตามที่กระทรวงสาธารณสุขได้กำหนดนโยบาย ด้านสุขาภิบาลอาหาร ในประเด็นสุขภาพดีวิถีใหม่ : คนไทยรอบรู้ดี สุขภาพดี อารมณ์ดี ซึ่งมีกิจกรรมสำคัญด้านอาหารปลอดภัย ประกอบการพัฒนาและยกระดับมาตรฐานตลาดนัด น่าซื้อ (Healthy Market) ให้ได้มาตรฐาน ทั้งในด้านสุขอนามัย และด้านความปลอดภัยของอาหาร โดยมีเป้าหมายดำเนินการขยายพื้นที่ให้ครบทุกจังหวัด ภายในปี 2564 นั้นจังหวัดสุราษฎร์ธานี ได้รับความร่วมมือจากเทศบาลตำบลขุนทะเล สำนักงานสาธารณสุขอำเภอเมืองสุราษฎร์ธานี เสนอชื่อตลาดนัดซอย 2 ขุนทะเล ตำบลขุนทะเล อำเภอเมืองฯ เข้าร่วมโครงการเพื่อพัฒนารูปแบบของระบบและกลไกในการจัดการพื้นที่ดำเนินงานและยกระดับมาตรฐานตลาดนัด น่าซื้อ (Healthy Market) ให้ได้มาตรฐาน โดยการสร้างความร่วมมือของภาคีเครือข่าย และเพิ่มมาตรการการป้องกัน โควิด -19 ในตลาดนัดซอย 2

**1.2. กระบวนการวางแผน ระบบการดำเนินงาน และมาตรการดำเนินงานในพื้นที่**

 ตลาดนัดซอย 2 ได้รับการคัดเลือกเป็นพื้นที่ดำเนินการยกระดับมาตรฐานตลาดนัดน่าซื้อ (Healthy Market) ทางสำนักงานสาธารณสุขจังหวัดสุราษฎร์ธานีร่วมกับสำนักงานสาธารณสุขอำเภอเมือง สุราษฎร์ธานี เทศบาลตำบลขุนทะเล และคณะกรรมการพัฒนาตลาดนัดซอย2 ได้ดำเนินการจัดทำรายละเอียดแผนฯ เพื่อพัฒนาตลาดนัด น่าซื้อ (Healthy Market) โดยดำเนินการจัดกิจกรรมประชุมคณะกรรมการพัฒนาตลาดนัด น่าซื้อ มีหน่วยงานที่เกี่ยวข้องเข้าร่วมประชุม ซึ่งคณะกรรมการได้ดำเนินการประเมิน ตลาดนัดซอย 2 ตามเกณฑ์มาตรฐานเพื่อพัฒนาส่วนที่ต้องเพิ่มเติมให้ผ่านเกณฑ์มาตรฐาน แนวทางในการดำเนินงานจะต้องมีการจัดตั้งชมรมผู้ประกอบการในตลาดนัดซอย 2 การจัดทำระเบียบและกำหนดแผนการดำเนินงาน และ จัดอบรมสุขาภิบาลอาหารสำหรับผู้สัมผัสอาหาร และผู้ประกอบการ ในพื้นที่ ทั้งนี้ สำนักงานสาธารณสุขจังหวัด สุราษฎร์ธานี สำนักงานสาธารณสุขอำเภอเมืองฯ เทศบาลตำบลขุนทะเล และคณะกรรมการของตลาดจะดำเนินการพัฒนาตามแผนในช่วงเดือนกุมภาพันธ์ ถึงเดือนมีนาคม และเข้าตรวจประเมินครั้งที่ 1 โดยคณะกรรมการระดับจังหวัดฯ และหน่วยงานที่เกี่ยวข้องในช่วงเดือนเมษายน กรณีไม่ผ่านการตรวจประเมินครั้งที่ 1 จะการพัฒนาปรับปรุงในส่วนที่ขาด ในเดือนพฤษภาคมถึงเดือนมิถุนายน จากนั้นจะมีการตรวจประเมินครั้งที่ 2 ในเดือนกรกฎาคม และในเดือนสิงหาคม ศูนย์อนามัยที่ 11 นครศรีธรรมราช ประเมินรับรองมาตรฐานตลาดนัด น่าซื้อ ต่อไป

**1.3. ผลการดำเนินงาน**

ผลการดำเนินงานพัฒนายกระดับตลาดนัดซอย 2 ให้ได้มาตรฐานตลาดนัด น่าซื้อ (Healthy Market) ทางสำนักงานสาธารณสุขจังหวัดสุราษฎร์ธานีได้ดำเนินการวางแผนและจัดทำโครงการพัฒนาและยกระดับมาตรฐานอาหารริมบาทวิถี (Street Food Good Health) และตลาดนัดน่าซื้อ โดยมีวัตถุประสงค์เพื่อให้จังหวัดสุราษฏร์ธานีมีการขับเคลื่อนการดำเนินงานอาหารปลอดภัยที่มีประสิทธิภาพ และเป็นไปตามนโยบายสำคัญของกระทรวงสาธารณสุข โดยมีการประชุมชี้แจงการดำเนินงานพัฒนายกระดับตลาดนัดซอย 2 ให้ได้มาตรฐานตลาดนัด น่าซื้อ (Healthy Market ) จัดทำแผนรายละเอียดพัฒนาตลาดและลงสำรวจพื้นที่ดำเนินการและมีการประชาสัมพันธ์เปิดตัวโครงการพัฒนายกระดับตลาดนัดซอย 2 ให้ผู้บริโภค พ่อค้า แม่ค้า ได้รับทราบ ซึ่งทางตลาดนัดซอย 2 อยู่ในช่วงพัฒนาให้ผ่านเกณฑ์มาตรฐาน โดยใช้แบบประเมินมาตรฐานของตลาดประเภทที่ 2 ตามกฎกระทรวงว่าด้วยสุขลักษณะของตลาด ปี 2551 โดยแบบประเมินแบ่งการประเมินออกเป็น 3 ระดับ คือ ระดับพื้นฐาน 10 ข้อ ระดับดี 15 ข้อ และระดับดีมาก 20 ข้อ ซึ่งตลาดซอย 2 ได้ประเมินตนเอง อยู่ในระดับ ดี

จากสถานการณ์ การแพร่ระบาดของโรคติดเชื้อไวรัสโคโรนา 2019 (COVID-19) (Coranavirus Disease 2019 (COVID-19) อันเป็นโรคติดต่ออันตรายตามประกาศกระทรวงสาธารณสุข เรื่อง ชื่อและอาการสำคัญของโรคติดต่ออันตราย (ฉบับที่ 3) พ.ศ.2563 ปัจจุบันพบว่ามีการเพิ่มขึ้นของจำนวนผู้ป่วยในหลายจังหวัด ตลาดนัดซอย 2 ได้ให้ความสำคัญและลดปัจจัยเสี่ยงของการแพร่ระบาดของโรค มีการเน้นย้ำการปฏิบัติตามมาตรการทางด้านสาธารณสุข สำหรับตลาดนัดดังนี้

1. กำหนดทางเข้า-ออกตลาดที่ชัดเชน พร้อมทั้งมีการคัดกรองพ่อค้า แม่ค้า และผู้ใช้บริการด้วยเครื่องวัดอุณหภูมิ เจลแอลกอฮอล์ พร้อมทั้งแอปพลิเคชั่น ไทยชนะ

2. ผู้ค้าและผู้ซื้อต้องสวมหน้ากากผ้าหรือหน้ากากอนามัยตลอดเวลาที่ใช้บริการ

3. มีมาตรการเว้นระยะห่างระหว่างบุคคล แผงค้า โต๊ะและที่นั่งรับประทานอาหาร

4. จัดให้มีที่ล้างมือด้วยสบู่และน้ำหรือเจลแอลกอฮอล์ ให้บริการแก่ผู้ค้าและลูกค้าอย่างเพียงพอ

5. มีการทำความสะอาด บริเวณพื้นตลาด แผงจำหน่ายอาหารด้วยน้ำยาทำความสะอาด หรือน้ำยาฆ่าเชื้อทุกวัน และทำความสะอาดตลาดตามหลักการสุขาภิบาลอย่างน้อยสัปดาห์ละ 1 ครั้ง

6. มีการทำความสะอาดห้องน้ำ ห้องส้วมที่ให้บริการในตลาด พร้อมจุดสัมผัสต่างๆ

7. จัดให้มีภาชนะรองรับขยะที่มีฝาปิดไว้บริเวณตลาด และรวบรวมขยะไว้ยังที่พักขยะรวมของตลาดทุกวัน และนำไปกำจัดอย่างถูกต้อง

8. มีเสียงตามสายประชาสัมพันธ์ ให้ความรู้ในการป้องกันโรคติดเชื้อ COVID-19 ในตลาด

**1.4. ปัญหา อุปสรรค แนวทางแก้ไข**

- การจัดประชุมไม่เป็นไปตามแผนฯ เนื่องจาก สถานการณ์การแพร่ระบาดของติดเชื้อ COVID-19

**1.5. ผลงาน/นวัตกรรม**

 **-**

 **ผู้รับผิดชอบประเด็น** นายปรีชา มีวงษ์

**ตำแหน่ง** เจ้าพนักงานสาธารณสุขชำนาญงาน

**โทร.(มือถือ)** 08 9409 2009

**2. อาหารริมบาทวิถี (Street Food Good Health)**

**2.1. สถานการณ์และวิเคราะห์สภาพปัญหา**

 **จากการเปลี่ยนแปลงทางสังคม เศรษฐกิจและพฤติกรรมการบริโภคของประชาชน พบว่าปัจจุบันประชาชนส่วนใหญ่นิยมบริโภคอาหารจากแหล่งจำหน่ายอาหารนอกบ้านมากกว่าการประกอบอาหารและปรุงเองที่บ้าน เนื่องจากความสะดวก สบายและรวดเร็ว อาหารริมทางหรืออาหารริมบาทวิถี(**Street f00d)**เป็นอีกทางเลือกหนึ่งที่ประชาชนนิยมบริโภค การจำหน่ายอาหารริมบาทวิถี ในบางพื้นที่ยังมีควันรถ ฝุ่นละอองจากถนน การเตรียมการปรุงและประกอบอาหารที่ไม่ถูกสุขลักษณะ ซึ่งเป็นสาเหตุหนึ่งที่ก่อให้เกิดโรค เกิดการเจ็บป่วย เกิดการสะสมสารพิษ และเกิดผลกระทบต่อสุขภาพทั้งในระยะสั้นและระยะยาว การยกระดับมาตรฐานอาหารริมบาทวิถี จึงจำเป็นอย่างยิ่งต้องให้ความสำคัญ ซึ่งสอดคล้องตามที่กระทรวงสาธารณสุขได้รับมอบหมาย ให้เป็นเจ้าภาพหลักในประเด็นสุขภาพดีวิถีใหม่ : คนไทยรอบรู้ดี สุขภาพดี อารมณ์ดี ซึ่งมีกิจกรรมสำคัญด้านอาหารปลอดภัย ประกอบด้วยการพัฒนาและยกระดับมาตรฐานอาหารริมบาทวิถี (**Street Food Good Health)

 **ปีงบประมาณ 2564 สำนักงานสาธารณสุขจังหวัดสุราษฏร์ธานี มีเป้าหมายในการดำเนินการพัฒนาและยกระดับมาตรฐานอาหารริมบาทวิถี จำนวน 1 แห่งได้แก่ วิสาหกิจชุมชนตลาดไนท์พลาซ่านาสาร อำเภอบ้านนาสาร จังหวัดสุราษฎร์**ธานี ซึ่งปัจจุบัน **ซึ่งมีข้อมูล**แผงจำหน่ายสินค้า ทั้งหมด 117 แผง แบ่งเป็น

 - แผงจำหน่ายอาหารปรุงสำเร็จ จำนวน 83 แผง

 - แผงจำหน่ายผัก ผลไม้ จำนวน 19 แผง

 - แผงเกษตรกรชุมชน จำนวน 7 แผง

 - แผงจำหน่ายอาหารสด จำนวน 8 แผง

**2.2. กระบวนการวางแผน ระบบการดำเนินงาน และมาตรการดำเนินงานในพื้นที่**

 2.2.1. ประชุมประสาน นโยบายร่วมกับ สสอ. , อปท. ขมรมผู้ประกอบการ , คณะกรรมการ ในพื้นที่เป้าหมาย เพื่อชี้แจงแนวทางการดำเนินงาน และ เกณฑ์การประเมิน**มาตรฐานอาหารริมบาทวิถี**

 2.2.2. จัดกิจกรรม เปิดตัว kick off อาหารริมบาทวิถี (Street Food Good Health) การมีส่วนร่วมของทุกภาคส่วน

 2.2.3. จัด กิจกรรมรณรงค์อาหารริมบาทวิถี (Street Food Good Health)

 2.2.4. สนับสนุนและร่วมหาแนวทาง ในการพัฒนาต่อยอดกิจกรรม ให้เกิดความยั่งยืน มี่แผนติดตามตรวจเยี่ยมการดำเนินงานให้ได้ตามมาตรฐาน

 2.2.5.เจ้าหน้าที่สาธารณสุขประเมินและเฝ้าระวังสถานประกอบการ ที่ผ่านมาตรฐานอาหารริมบาทวิถี (Street Food Good Health)

 2.2.6. สรุป และ รายงานผลการดำเนินงาน

**2.3. ผลการดำเนินงาน**

 2.3.1 จัดประชุมชี้แจงนโยบายและประสานงาน หน่วยงาน ที่เกี่ยวข้องได้แก่ สำนักงานสาธารณสุขอำเภอบ้านนาสารเทศบาลเมืองนาสาร และ คณะกรรมกรรมวิสาหกิจชุมชน ฯ ชี้แจงทิศทางการดำเนินงาน Street Food Good Health และ สร้างความเข้าใจในการดำเนินงานให้กับ ผู้ประกอบการในวิสาหกิจชุมชนตลาดไนท์พลาซ่านาสาร ผ่านคณะกรรมการวิสาหกิจชุมชน ฯ

 2.3.2 จัดเวทีประชุมเพื่อรับทราบข้อมูลพื้นฐานของวิสาหกิจชุมชนฯ และชี้แจงเกณฑ์การพัฒนาและยกระดับมาตรฐานอาหารริมบาทวิถี ให้กับผู้เกี่ยวข้อง ร่วมหาแนวทางการพัฒนาให้ได้มาตรฐานตามเกณฑ์ที่กำหนด 4 มิติ ข้อมูลจำนวนแผงลอย มีจำนวน 117 แผง ประกอบด้วย ๑.แผงอาหารปรุงสำเร็จ จำนวน 83 แผง , แผงอาหารสดจำนวน 8 แผง , แผงผักผลไม้จำนวน ๒๖ แผง และ แผงเกษตรกรชุมชน จำนวน ๗ แผงข้อมูลการผ่านมาตรฐาน Clean food good taste จำนวน 73 แผง คิดเป็นร้อยละ 87.95 และจากการประกาศนโยบายงดใช้โฟม 100 เปอร์เซ็นต์ ของเทศบาล พบว่า ยังมีร้านค้าที่ใช้โฟมอยู่จำนวน ๒ ร้าน จำนวน ห้องน้ำ ๗ ห้อง มีจุดแยกขยะ เปียก และ ขยะทั่วไป การดำเนินการอบรมหลักสูตรผู้สัมผัสอาหารยังไมคลอบคลุม 100%

 2.3.3 จัดกิจกรรมเปิดตัวโครงการ ฯ Kick off ในวันที่ 27 มกราคม 2564 ณ วิสาหกิจชุมขนตลาดไนท์พลาซ่านาสาร อำเภอบ้านนาสาร จังหวัดสุราษฎร์ธานี โดยมี รองผู้ว่าราชการจังหวัดสุราษฎร์ธานี (นายสาโรจน์ กาญจนพงศ์)เป็นประธาน และ มีการจัดทำ MOU ทุกภาคส่วนในพื้นที่ เพื่อสนับสนุนขับเคลื่อน การดำเนินอาหารริมบาทวิถี ให้ผ่านเกณฑ์มาตรฐาน

 2.3.4 มีการปฏิบัติตามมาตรการป้องกันการแพร่ระบาดของโรคติดเชื้อไวรัสโคโรนา 2019 (COVID-19) (Coranavirus Disease 2019 (COVID-19) อันเป็นโรคติดต่ออันตรายตามประกาศกระทรวงสาธารณสุข เรื่อง ชื่อและอาการสำคัญของโรคติดต่ออันตราย (ฉบับที่ 3) พ.ศ.2563 โดย**ให้วิสาหกิจชุมชนตลาดไนท์พลาซ่า นาสาร อำเภอบ้านนาสาร** ให้ความสำคัญและลดปัจจัยเสี่ยงของการแพร่ระบาดของโรค มีการเน้นย้ำการปฏิบัติตามมาตรการทางสาธารณสุขอย่างเคร่งครัด

**2.4. ปัญหา อุปสรรค แนวทางแก้ไข**

2.4**.**1 ปัญหาในเรื่องการใช้พื้นที่ของการรถไฟแห่งประเทศไทยสถานีนาสาร ยังเป็นข้อพิพาทที่ยังไม่ยุติ จึงยังไม่มีเอกสารอนุญาตให้ตั้งวางจำหน่ายอาหาร ซึง ทางวิสาหกิจชุมชน ฯ กำลังอยู่ในช่วงระหว่างดำเนินการประสานงานเรื่องเอกสารกับการรถไฟแห่งประเทศไทย และกรณีการยุติเรื่องข้อพิพาท

 2.4.2 แผงจำหน่ายอาหาร ที่ยังไม่ผ่านเกณฑ์มาตรฐานอาหารสะอาด รสชาติอร่อย Clean Food Taste ซึ่งทางพื้นที่ จะเร่งรัดให้มีการปรับปรุงและตรวจรับรอง พร้อมมอบป้าย ฯ ต่อไป

**2.5. ผลงาน / นวตกรรม**

 การขับเคลื่อนกิจกรรมโดยการมีส่วนร่วม ของภาคีเครือข่ายทุกภาคส่วน ที่เกี่ยวข้องให้เกิดความร่วมมือโดยมีการลงนามในบันทึกข้อตกลงความร่วมมือโครงการพัฒนาและยกระดับมาตรฐานอาหารริมบาทวิถี (Street Food Good Health)วิสาหกิจชุมชนตลาดไนท์พลาซ่านาสาร

 **ผู้รับผิดชอบประเด็น** นางอุราวรรณ ผลพานิช

**ตำแหน่ง** นักวิชาการสาธารณสุขชำนาญการ

**โทร.(มือถือ)** 08 6479 3067